stanford-oval/wikipedia huggingface dataset:
תיירות אקולוגית
הגדרות

גופים רבים מנסים להגדיר את המושג תיירות אקולוגית ועדיין יש חילוקי דעות לגבי ההגדרה המדויקת.
לפי פנל (Fennel), אשר השווה עקרונות תיירות אקולוגית מ-15 מחקרים שונים, עשרת העקרונות הנפוצים ביותר הם: התעניינות בטבע; תרומה לשימור; עדיפות לשמורות טבע ופארקים; מועיל למקומיים; למידה וחינוך; צריכה נמוכה; אחריות או אתיקה; אופי הניהול; וקיימות. הגדרתו של פנל: "תיירות אקולוגית היא צורה של תיירות מבוססת על משאבי טבע שמתמקדת בעיקר על החווה של ולמידה על הטבע, ואשר מנוהלת בצורה אתית להיות בעלת השפעה נמוכה, לא צרכנית, ומוכוונת מקומיות (שליטה, תועלת, וקנה מידה). תיירות אקולוגית לרוב מתרחשת באזורי טבע ותורמת לשימור של אותם אזורים".
על פי הגדרת ארגון התיירות העולמי (UNWTO), "תיירות אקולוגית מתייחסת לצורות תיירות בעלות המאפיינים הבאים: (1) צורות התיירות מבוססות הטבע בהן המניע העיקרי של התיירים הוא התבוננות והערכה של הטבע כמו גם התרבויות המסורתיות באותם אזורי טבע; (2) תיירות אקולוגית מכילה תכונות חינוכיות ופרשניות; (3) בדרך כלל מותאם לקבוצות קטנות ומאורגן (אך לא תמיד) על ידי חברות המתמחות בנושא. נותני שירותים ביעדים נוטים להיות עסקים קטנים בבעלות מקומית; (4) תיירות אקולוגית ממזערת את ההשפעות השליליות על הסביבה הטבעית והחברתית-תרבותית; (5) תיירות אקולוגית תומכת בתחזוקת שטחים טבעיים המשמשים כאטרקציות לתיירות אקולוגית על ידי: יצירת יתרונות כלכליים עבור קהילות מארחות, ארגונים ורשויות המנהלות שטחי טבע למטרות שימור; מתן אפשרויות תעסוקה והכנסה חלופיות לקהילות מקומיות; הגברת המודעות לשימור נכסי טבע ותרבות, בקרב תושבים מקומיים ותיירים."
ההבדל בין תיירות אקולוגית לתיירות מקיימת

למרות שקיימת הבחנה בין המושגים "תיירות אקולוגית", "תיירות בת קיימא", "תיירות אחראית ", רבים מבלבלים ביניהם.
כפי שניתן לראות בהגדרות של פנל וארגון התיירות העולמי, תיירות אקולוגית היא פלח ספציפי של תיירות באזורי טבע. לעומת זאת, תיירות בת קיימא אינה מתייחסת לסוג ספציפי של תיירות, אלא היא רלוונטית לכל סוגי התיירות, שעליהם להיות יותר בני קיימא. תיירות אחראית הוא מונח המתייחס למאפייני ההתנהגות של מטיילים.
ראו גם

פרויקט עדן – פרויקט תיירות אקולוגית
הערות שוליים

↑  Ariel, Roi, Ecotourism: Development and Conservation according to the Millennium Development Goals, Thesis presented to The Hebrew University of Jerusalem, Israel, for the degree of Bachelor of Arts, 2012
↑  Fennell, D.A., Ecotourism: An Introduction, London: Routledge, 1999, עמ' 43
↑  Ecotourism and Protected areas | UNWTO
↑  Ecotourism and Sustainable Tourism, Global Sustainable Tourism Council (GSTC), ‏2018-03-20 (באנגלית אמריקאית)
| --- | --- |
בקרת זהויות :  GND: 4372085-7  LNB: 000092530  NDL: 00998647  NKC: ph119840 
תיירות אקולוגית בנפאל: תיירים רוכבים על פיל הודי בפארק לאומי נפאלי וצופים בקרנף הודי. הפיל, בניגוד לג'יפ, אינו מבהיל את הקרנף ואינו הורס את הסביבה הטבעית בה הוא חי.
תן לעולם הגדול להסתובב

| --- | --- |

עטיפת המהדורה הראשונה של הספר
 מידע כללי
 מאת:  קולום מק'אן
 שפת המקור:  אנגלית
 סוגה:  רומן
 מקום התרחשות:  ניו יורק, ניו יורק 
 הוצאה
 הוצאה:  רנדום האוס
 תאריך הוצאה:  23 ביוני 2009
 מספר עמודים:  368
 קישורים חיצוניים
 מסת"ב:  מסת"ב 978-1-4000-6373-4
 
תן לעולם הגדול להסתובב (באנגלית: Let the Great World Spin) הוא ספר רומן מאת קולום מק'אן (אנ') שיצא לאור ביוני 2009. שם הספר הוא מתוך השיר "אולם לוקסלי" של המשורר האנגלי אלפרד טניסון.
עלילה

עלילת הספר מסופרת על ידי 11 אנשים, הדמויות המרכזיות בספר. העלילה לא מסופרת בצורה ליניארית, וחיי הדמויות משתלבים אף על פי שחלקם לא מודעים לכך וחלקם אף לא נפגשו מעולם. חלק מהאירועים המרכזיים בספר מסופרים מספר פעמים על ידי דמויות שונות.
העלילה מתחילה ב-7 באוגוסט 1974, היום שבו הלך פיליפ פטי על חבל דק בין שני מגדלי מרכז הסחר העולמי. מהגר אירי צעיר מגיע לבקר בניו יורק את אחיו, שחי בשכונות העניות של העיר. הספר מתפתל ומספר על חייה של זונה ברובע הברונקס ועל ביתה, על אשה שאיבדה את שלושת ילדיה במלחמת וייטנאם ועל השופט שגוזר את עונשו של פיליפ פטי בגין ההליכה על החבל.
ביקורת

מבקר הניו יורק טיימס, ג'ונתן מאהלר, טען כי הספר הוא "אחד הרומנים העמוקים והמחשמלים שקראתי מזה שנים".
הספר זכה ב"פרס ספר הספרות הלאומי" האמריקאי לשנת 2009 וב"פרס הספרות הבינלאומי של דבלין" לשנת 2011 ולביקורות חיוביות נוספות רבות.
הערות שוליים

↑  "Colum McCann: "Let the Great World Spin" (Random House)". 2009. אורכב מ-המקור ב-2016-11-17. נבדק ב-2 בינואר 2010. {{cite web}}:  (עזרה) Quote from Diane Rehm interview with Colum McCann
↑  Mahler, Jonathan (2 באוגוסט 2009). "The Soul of a City". The New York Times. נבדק ב-23 בינואר 2010. {{cite news}}:  (עזרה) New York Times book review.
↑  "William Trevor makes an Impac". The Irish Times. 12 באפריל 2011. נבדק ב-12 באפריל 2011. {{cite news}}:  (עזרה)
↑  "Irish author McCann wins IMPAC Dublin Award". CBC News. 15 ביוני 2011. נבדק ב-15 ביוני 2011. {{cite news}}:  (עזרה)
↑  "Irish author Colum McCann wins lucrative literary award". BBC News. 15 ביוני 2011. נבדק ב-15 ביוני 2011. {{cite news}}:  (עזרה)
↑  "Colum McCann wins Impac award". The Irish Times. 15 ביוני 2011. נבדק ב-20 ביוני 2011. {{cite news}}:  (עזרה)
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "תן לעולם הגדול להסתובב".
תן סורי

| תן סורי |
| --- | --- |
 תן סורי, רביבים, ישראל
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: יונקים
סדרה:: טורפים
תת־סדרה:: דמויי כלב
משפחה:: כלביים
סוג:: כלב
מין:: תן זהוב
תת־מין:: תן סורי
שם מדעי
 Canis aureus syriacus ‏המפריך ואהרנברג, 1833

תן סורי (שם מדעי: Canis aureus syriacus) הוא תת-מין של תן זהוב, השייך לסוג כלב שבמשפחת הכלביים.
איור של תן סורי האוויר על ידי אלפרד ברם
התן הסורי נפוץ בישראל.
תיאור

התן הסורי מאופיין באוזניו החומות. פרוות גופו היא צהובה בגב, בהירה יותר בצדדים וצהובה-לבנה באזור הבטן והחזה. כמו כן, ישנו פס כהה המתמשך מאפו עד לסוף זנבו.
אורך גופו הוא 60–90 ס"מ, אורך זנבו הוא 20–30 ס"מ, אורך ראשו הוא 15–18 ס"מ ומשקלו הוא 5–12 ק"ג.
תפוצה

תת-מין זה נפוץ בישראל, סוריה, לבנון וירדן.
הערות שוליים

↑  Mazin B. Qumsiyeh, Mammals of the Holy Land, Texas Tech University Press, 1996, ISBN 978-0-89672-364-1. (באנגלית)
↑  V. G. (Vladimir Georgievich) Geptner, A. A. Nasimovich, Andrei Grigorevich Bannikov, Robert S. Hoffmann, Mammals of the Soviet Union, Washington, D.C. : Smithsonian Institution Libraries and National Science Foundation, 1988
| יונקים בארץ ישראל  |
| --- | --- | --- |
| טורפים בישראל | גירית הדבש • גירית קוואקזית • דלק הסלעים • חמוס השלגים • סמור משויש • לוטרה אירופית • זאב מצוי • זאב זהוב אפריקאי • תן זהוב • שועל החולות • שועל מצוי • שועל צוקים • כלב ים נזירי מצוי • נמייה מצויה • צבוע מפוספס • חתול חולות • חתול ביצות • חתול בר • קרקל • נמר |  |
| אוכלי חרקים בישראל | חדף הרמון • חדף זעיר • חדף לבן-שיניים • חדף קטן • קיפוד מצוי • קיפוד המדבר • קיפוד חולות מצוי |  |
| לווייתנאים בישראל | גרמפוס אפור • דולפין מצוי קצר-חוטם • דולפינן מצוי • דולפינן אנקולי • עבשן קטלני • סטנלה מפוספסת • סטנו תלום שן • זיפיוס חלול-חרטום • ראשתן גדול-ראש • לווייתן מצוי • לווייתן גוץ |  |
| פרסתנים בישראל | ערוד • פרא • חזיר בר • אייל הכרמל • יחמור פרסי • יעל נובי • צבי הנגב • צבי מצוי • ראם לבן |  |
| מכרסמים בישראל | סנאי זהוב • יערון גדול • יערון חרמוני • יערון קטן • יערון צהוב-צוואר • חולדה מצויה • חולדת חוף • עכבר מצוי • עכבר מקדוני • קוצן מצוי • קוצן זהוב • נסוקיה • גרביל החולות • גרביל החוף • גרביל דרומי • גרביל זעיר • גרביל הערבה • גרביל סלעים • יפה זנב • מריון מצוי • מריון חולות • מריון המדבר • מריון לובי • פסמון • חולד ארץ ישראלי • בר אוגר מצוי • נברן השדה • נברן השלג • ירבוע מצוי • ירבוע גדול • נמנמן סלעים • נמנמן העצים • דורבן מצוי • נוטריה |  |
| עטלפים בישראל | עטלף פירות מצוי • יזנוב גדול • יזנוב קטן • אשמן מצוי • אשמן מצרי • לילן מצרי • פרסף גדול • פרסף הנגב • פרסף מצוי • פרסף בהיר • פרסף חיוור • פרסף גמדי • פרספון מצוי • נשפון גדול • נשפון מצוי • נשפון דק-אוזן • נשפון הגדות • נשפון פגום-אוז • כנפן מצוי • אוזנן הנגב • אוזנן החרמון • אודנן • עטלפון לבן-שוליים • עטלפון בודנהיימר • עטלפון ריפל • עטלפון אריאל • עטלפון אירופי • עטלפון סאבי • אפלול מצוי • אפלול הנגב • בלומף שחור • רמשן לילי • אשף מצוי |  |
| יונקים נוספים | שפן סלעים • ארנבת מצויה • תחש המשכן |  |
  
| כַּלְבִּיִּים (מתת-משפחת הכלבים) |
| --- | --- | --- |
| שבט כלבים, תת-שבט כלבים ("דמויי-זאב") | סוג כלב, מינים: זאב מצוי · (תת-מין כלב הבית) • זאב ערבות • זאב אדמוני • זאב אלגונקווין • זאב חבשי • זאב זהוב אפריקאי • תן זהוב ♦ סוג ומין יחיד זאב טלוא ♦ סוג תן, מינים: תן שחור-גב • תן לבן-פס ♦ סוג ומין יחיד דול מצוי |   |
| שבט כלבים, תת-שבט כלביים דרום-אמריקאיים | סוג ומין יחיד זאב הרעמה ♦ סוג ומין יחיד זאב היער ♦ סוג שועל דרום אמריקאי, מינים: שועל הפמפס • שועל דרווין • שועל ארגנטינאי אפור • שועל ארגנטינאי לבן • שועל ערבות פרואני • שועל קולפאו ♦ סוג ומין יחיד שועל הסרטנים ♦ סוג ומין יחיד שועל קטן-אוזן |   |
| שבט שועלים אפורים | סוג שועל אפור, מינים: שועל אפור מצוי • שועל איים אפור |   |
| שבט שועלים | סוג שועל-רקון, מינים: שועל-רקון מצוי • שועל-רקון יפני ♦ סוג ומין יחיד שועל אוזנן ♦ סוג שועל (שועלים אמיתיים), מינים: שועל מצוי (אדום) • שועל פנק • שועל החולות • שועל הכף • שועל שלג • שועל צוקים • שועל בנגלי • שועל קורסאקי • שועל מקרוטיס • שועל מהיר • שועל חיוור • שועל חול טיבטי |   |
ערך זה הוא קצרמרבנושא יונקים. אתם מוזמנים לתרום לוויקיפדיה ו.
תלות זונדה

תלות זונדה היא תלות בהאכלה דרך צינורית/אנטארלית/חלופית כתוצאה מהאכלה ממושכת בדרך זו ולא דרך הפה, אצל תינוקות, פעוטות ואף אצל המבוגרים. הזנה מסוג כזה יכולה להוביל לתלות פיזית ורגשית בהזנה דרך הצינורית, גם כאשר לא קיים לכך צורך פיזיולוגי. למרות שהתלות בהזנה דרך צינורית נראית כגורם הנובע מטיפול רפואי ומוביל לתסמינים פיזיים ופסיכולוגיים, היא לרוב אינה מזוהה על ידי הגורמים הרפואיים המטפלים.
סוגי הזנה

ישנם מספר סוגי הזנה זמניים דרך צינורית:
זונדה (Nasogastric tube) דרך האף, גסטרוסטום (Gastrostomy) ישירות לקיבה, או גוגונוסטום (Jejunal tube) למעי. לרוב סוגי הזנה אלה נועדו לתקופה קצרה של מספר חודשים בלבד, אך הכנסתם לרוב אינה מלווה בהדרכה טיפולית מתאימה, או בתוכנית ברורה לגמילה, עובדה שיוצרת לאחר זמן מה תלות של המטופל.
האוכלוסייה המושפעת

האוכלוסייה שתושפע מההאכלה דרך הצינורית היא תינוקות ופעוטות שנזקקו להזנה זמנית דרך הצינורית עקב מצבם הרפואי האקוטי. לדוגמה: פגות קיצונית, אנומליות גנטיות, מחלות לב, הצרויות וישטיות, צורך בקבלת נוזלים או קלוריות בכמויות גדולות מאוד, או כל סיבוך רפואי המותיר את התינוק או הפעוט במצב רפואי לא יציב, הדורש תוספת הזנה.
פעמים רבות, לאחר שהמצב הרפואי מתייצב, התינוקות/פעוטות ממשיכים ליזון דרך הצינורית ללא כל צורך רפואי. הם נמנעים מכל מגע, הרחה או טעימה של מזון ומסרבים להצעות להאכלה פומית. לבסוף, הם מפתחים תלות מלאה בהזנה דרך הצינורית.
ילדים אלה אינם מסוגלים לבצע את המעבר להזנה פומית. הם מפתחים דחייה אקטיבית למזון או חוסר עניין בו, ולכן ממשיכים ליזון דרך הצינורית למשך חודשים ארוכים ולפעמים אף שנים. הם אינם מסוגלים ללמוד מחדש התנהגות אכילה מכוונת אישית, עקב ההזנה החלופית וחומרת מחלתם.
אוכלוסייה זו מהווה קבוצה נפרדת מבחינת האבחנה של רופאי הילדים. הם יכולים לנוע מילדים מאוד נבונים, המתאימים לגילם מבחינה התפתחותית, בכל התחומים למעט האכילה והשתייה ועד לילדים עם איחור התפתחותי ניכר, איחור קוגניטיבי, פסיכולוגי, מגבלות פיזיות או שילוב של כל הכתוב לעיל.
תופעות לוואי

להאכלה דרך צינורית ייתכנו השלכות חיוביות ושליליות כאחד. חשוב לגמול את הילד מוקדם ככל האפשר, עקב הסכנה לפיתוח תלות בצינורית. הזמן הטוב ביותר לביצוע מהעבר מהזנה דרך צנורית להאכלה פומית הוא בגליאים 6-12 חודשים.
תוצאות חיוביות אפשריות בעקבות ההזנה דרך הצינורית:
מיסוד תפקודים חיוניים לחיים.
שיפור איכות החיים לאחר מצבים רפואיים חמורים.
שליטה על כמות וסוג ההזנה והשפעה חיובית על הגדילה.
תוצאות שליליות אפשריות:
הקאות מרובות, בחילות והתכווציות שרירי הבטן שסופן הקאה.
מחלות הקשורות בריפלוקס, תזוזה של הצנורית ממקום הכנסתה, גרויים ודלקות בעור בסביבת אזור הכנסת הצנורית.
הפחתה בהתפתחות העצמאות באכילה פומית.
פגיעה בהתפתחות מוטורית, חברתית ותקשורתית.
סרוב אכילה אקטיבי, רגישות תחושתית באזור הפה ופחד ממזון.
התנגדות עזה לכל מגע עם מרקם מזון כלשהו: נוזל, מחיתי או מוצק.
בעיות חיברות, מעמסה על המשפחה, לחץ חברתי וכלכלי.
מרכיבי האבחנה

מאחר שהתלות בהזנה דרך צנורית היא מצב רפואי יחסית חדש ולא מוכר, אין עדיין כלי הערכה תקפים לצורך סיווגה.
ניתן להשתמש בגרסה המחודשת של DC 0-3 R לסיווג תינוקות ופעוטות בטווח הגלאים שבין 0-3 שנים. מאחר שהוא מציג כלי אבחנה רב ציריים המתמקדים בהפרעות אכילה והתנהגות. הוא כולל חמישה צירים
התואמים לצירים של DSM-IV ומחולקים לשש הפרעות אכילה הנובעות מסיבות שונות:
הפרעת אכילה של וויסות עצמי (STATE REGULATION): 601 DC: 0-3 R
הפרעות אכילה הקשורות בבעיות התקשרות ראשונית (ATTACHMENT), 602 DC: 0-3 R
אנורקסיה של תינוקות ופעוטות, 603 DC: 0-3 R
סירוב אכילה תחושתי, 604 DC: 0-3 R
הפרעות אכילה הקשורות למצב הרפואי, 605 DC: 0-3 R
הפרעות הקשורות למערכת העיכול, 605 DC: 0-3 R
השיטה האבחונית החשובה ביותר היא תצפית במצבי האכילה של התינוק או הפעוט עם ההזנה החלופית.
שיטות לגמילה מהזנה דרך צינורית

ככל שתוקדם הוצאת צינורית ההאכלה, כך יוקל המעבר לאכילה ושתייה עצמאית. על מנת להיגמל מצינורית האכלה, ישנו צורך בשינויים תזונתיים הנעשים תחת השגחת צוות רפואי התומך בהורים ובילד בתקופת המעבר לאכילה פומית.
הנושאים הבאים חשובים בתהליך הגמילה:
צורך בקבלת החלטה רפואית לסיים את המשך ההזנה בצינורית האכלה.
תמיכה בתהליך הלמידה של אכילה פומית של הילד.
תמיכה נפשית בפעוט/ילד המבצע את המעבר מהזונדה לאוכל מוצק.
נכונות ההורים לשינויים בתפקידים ובמשימות במהלך תהליך המעבר
מעקב אחר ערכים קלוריים יומיים של האוכל הנצרך והמים הנצרכים דרך הפה.
הספרות העוסקת בנושא מועטה. מק'גארת' וחבריו הניחו במחקרם כי קיימים כאבי גמילה. במחקרם הילדים טופלו בתרופות, על סמך ההנחה של החוקרים כי הכנסת המזון גורמת לכאב באותם ילדים. הם בדקו תשעה ילדים שהוזנו דרך צנורית במשך 7-52 חודשים. 82% מהם נגמלו בהצלחה.
מאידך, בנוית, וואנג וזלוטקין, השתמשו בשיטות התנהגותיות וגמלו בהצלחה 15 (47%) מתוך המדגם הכולל של 32 ילדים שהוזנו דרך צינורית.
גישה נוספת היא "מודל הגמילה מצינורית של גראץ". הטיפול מבוסס על 20 שנות ניסיון של אנשי מקצוע הדוגלים בגישה פסיכוסומאטית ובעל שתי מטרות עיקריות:
ברמה הפיזית - לאפשר לילד להיות רעב, תחת השגחה רפואית.
ברמה ההתפתחותית - הגברת האוטונומיה של הילד והתנהגויות האכילה העצמאיות.
הטיפול ניתן בבית החולים האוניברסיטאי לילדים בגראץ (אוסטריה). ישנה תוכנית אשפוזית ותוכנית שאינה מצריכה אשפוז. שתיהן נמשכות שלושה שבועות. בנוסף תוכנית גמילה הכוללת הדרכה ואימון דרך האינטרט.
מודל גראץ, בתוכניות השונות, רשם הצלחה בגמילה מהזנה דרך צינורית אצל יותר מ-1000 ילדים עד כה.
מאז תחילת תוכנית הגמילה דרך האינטרנט ב 2009, 96% מתוך מדגם כולל של 72 ילדים שהוזנו דרך צינורית נגמלו בהצלחה. תוכנית זו מאפשרת תמיכה לילדים ולהוריהם על ידי המומחים של Notube LCC, בסביבתם הביתית המוכרת. היא כוללת דיווחים יומיים דרך הווידאו לגבי מצבי האכילה וההאכלה והערות לגבי משקל ותזונה מדי יום. כל זאת בתמיכת המומחים אשר איתם ניתן ליצור קשר באמצעות מערכת כרטיסים.
הרלוונטיות וההכרה בנושא של תלות בהזנה דרך צנורית הולכת וגוברת בספרות המחקרית ובתקשורת. ברחבי העולם התפרסמו כתבות בעיתונות ובטלוויזיה לגבי ילדים ש"אינם רוצים לאכול" או "שאינם מסוגלים לאכול." בסוף שנת 2014 התפרסם ספר ראשון בנושא בעברית. הספר שנכתב על ידי ניצן רכבי, ילדה החווה את תהליך ההקשרות וניסיונות הגמילה מזונדה, מתאר את הקשיים החברתיים והפסיכולוגיים של התלות והרצון להשתחרר מהזונדה.
הערות שוליים

1 2  M. Dunitz-Scheer et al.: Prevention and Treatment of Tube Dependency in Infancy and Early Childhood. In: Infant, Child, & Adolescent Nutrition. 1(2), 2009, S. 73-82.
1 2 3  M. Dunitz-Scheer et al.: Sondenentwöhnung. In: Pädiatrie. 4+5, 2010, S. 7-13.
↑  M. Dunitz-Scheer et al.: Prevention and Treatment of Tube Dependency in Infancy and Early Childhood. In: Infant, Child, & Adolescent Nutrition. 1(2), 2009, S. 73-82.
↑  M. Dunitz-Scheer, M. Tappauf, K. Burmucic, P. Scheer: Frühkindliche Essstörungen: Kinder sind keine Gefäße. In: Monatsschrift Kinderheilkunde. 155(9), 2007, S. 795.
1 2  S. Oberleitner: Fogopädische Intervention im Rahmen der Sondenentwöhnung am Beispiel des "Grazer Modells". Graz: unveröffentlichte Diplomarbeit FH Johanneum, 2009.
1 2  M. Dunitz-Scheer et al.: Essen oder nicht Essen, das ist hier die Frage. In: Pädiatrie und Pädologie. 6, 2004, S. 1-11.
↑  Diagnostic classification of mental health and developmental disorders of infancy and early childhood. Revised edition (DC:0-3R). ZERO TO THREE Press, Washington, DC 2005, ISBN 0-943657-90-3.
↑  D. McGrath, A. Schurle, A. Bruce, C. Mangiaracina, T. Schulz, P. Hyman: Moving from tube to oral feeding in medically fragile nonverbal toddlers.In: Journal of Peadiatric Gastroenterology and Nutrition. 49, 2009, S. 233-236.
↑  D. Benoit, E. Wang, S.H. Zlotkin: Discontinuation of enterostomy tube feeding by behavioral treatment in early childhood: A randomized controlled trial. In: The Journal of Pediatrics. 137, 2000, S. 498-503.
הבהרה: המידע בוויקיפדיה נועד להעשרה בלבד ואינו מהווה ייעוץ רפואי.
תלות ליניארית

תלות ליניארית הוא מושג באלגברה ליניארית המתאר קבוצת וקטורים במרחב וקטורי, אשר אפשר להציג אחד מהווקטורים שלה כצירוף ליניארי של וקטורים אחרים בקבוצה.
לדוגמה, שלושת הווקטורים  (1,0,0),(0,1,0),(0,0,1) ב- \mathbb {R} ^{3} בלתי תלויים ליניארית.

אולם שלושת הווקטורים  (2,-1,1),(1,0,1),(3,-1,2) תלויים ליניארית (מפני שהווקטור השלישי הוא סכום שני הווקטורים הראשונים).
הגדרה

יהי  V מרחב וקטורי מעל שדה  \mathbb {F} . עבור  \mathbf {v} _{1},\mathbf {v} _{2},\ldots ,\mathbf {v} _{n}\in V נאמר כי הם תלויים ליניארית מעל  \mathbb {F}  אם ישנם סקלרים  a_{1},a_{2},\ldots ,a_{n}\in \mathbb {F} , לא כולם אפסים, עבורם
אם לא קיימים סקלרים כאלה אומרים כי  \mathbf {v} _{1},\mathbf {v} _{2},\ldots ,\mathbf {v} _{n} בלתי תלויים ליניארית, או בקיצור בת"ל.
מכאן נובע כי הווקטורים  \mathbf {v} _{1},\mathbf {v} _{2},\ldots ,\mathbf {v} _{n} הם בלתי תלויים ליניארית אם ורק אם מן השוויון  a_{1}\mathbf {v} _{1}+a_{2}\mathbf {v} _{2}+\cdots +a_{n}\mathbf {v} _{n}=\mathbf {0}  נובע בהכרח כי  a_{i}=0 לכל  1\leq i\leq n.
המרחב המוקרן על ידי תלות ליניארית

תלות ליניארית בין וקטורים  \mathbf {v} _{1},\mathbf {v} _{2},\ldots ,\mathbf {v} _{n} היא וקטור  (a_{1},a_{2},\ldots ,a_{n}) בעל  n סקלרים, לא כולם אפס, כך שמתקיים
אם קיימת תלות כזו, הווקטורים תלויים ליניארית. כיוון שמכפלה בסקלר של מקדמי התלות נותנת מקדמים של תלות ליניארית, ומכיוון שסכום של מקדמי תלויות נותן גם הוא מקדמים של תלות ליניארית, הרי נובע שקבוצת כל התלויות הליניאריות בין הווקטורים  \mathbf {v} _{1},\mathbf {v} _{2},\ldots ,\mathbf {v} _{n} יחד עם וקטור האפס היא מרחב וקטורי, שהוא תת-מרחב של  \mathbb {F} ^{n}.
דוגמאות > דוגמה א

הווקטורים  (1,1),(2,-3) ב- \mathbb {R} ^{2} בלתי תלויים ליניארית.
הוכחה:
יהיו  a,b מספרים ממשיים כך שמתקיים
אם נפתור עבור  a,b נמצא כי  a=b=0.
דוגמאות > דוגמה ב

יהי  V=\mathbb {R} ^{n}. נסתכל על הווקטורים הבאים ב- V:
אזי  \mathbf {e} _{1},\mathbf {e} _{2},\ldots ,\mathbf {e} _{n} בלתי תלויים ליניארית.
הוכחה:
נתבונן בקבוצת סקלרים  a_{1},a_{2},\ldots ,a_{n}\in \mathbb {R}  שעבורם מתקיים
מתקיים  a_{i}=0 לכל  1\leq i\leq n.
ראו גם

אי-תלות אלגברית
| נושאים באלגברה ליניארית |
| --- | --- | --- |
| מושגי יסוד | שדה • מרחב וקטורי • משוואה ליניארית • מערכת משוואות ליניאריות • העתקה ליניארית • מטריצה |  |
| וקטורים | סקלר • כפל בסקלר • צירוף ליניארי • תלות ליניארית • קבוצה פורשת • בסיס • וקטור קואורדינטות • ממד |  |
| מטריצות | כפל מטריצות • שחלוף • דטרמיננטה • דירוג מטריצות • דרגה • עקבה • מטריצה מצורפת • מטריצת מעבר • מטריצה משולשית • דמיון מטריצות • ערך עצמי • פולינום אופייני • לכסון מטריצות • צורת ז'ורדן |  |
| העתקות | העתקה ליניארית • קואורדינטות • מטריצה מייצגת • גרעין • אנדומורפיזם • איזומורפיזם • העתקה אפינית • העתקה פרויקטיבית |  |
| מרחבי מכפלה פנימית | מכפלה סקלרית • מכפלה וקטורית  • אורתוגונליות  •  מטריצה סימטרית • אופרטור הרמיטי • אופרטור אוניטרי • טרנספורמציה נורמלית • נורמה • מטריקה |  |
| תבניות | תבנית ביליניארית • תבנית סימטרית •  תבנית הרמיטית • תבנית סימפלקטית • חפיפת מטריצות • משפט סילבסטר • תבנית מולטי-ליניארית אנטי-סימטרית • אוריינטציה • צפיפות • טנזור |  |
שערורייה אנגלית למדי

| --- | --- |

כרזת הסדרה
 מבוסס על:  הספר "A Very English Scandal" מאת ג'ון פרסטון
 סוגה:  דרמה קומית, סדרה המבוססת על ספר, סדרת להט"ב, דרמה היסטורית 
 כותבים:  ראסל טי דייוויס 
 בימוי:  סטיבן פרירס 
 שחקנים:  יו גרנט בן וישו
 פסקול:  מארי גולד
 ארץ מקור:  הממלכה המאוחדת 
 שפות:  אנגלית 
 מספר עונות:  1 
 מספר פרקים:  3 
 הפקה
 מפיק:  דן וינץ'
 מפיקים בפועל:  דומיניק טרדוול-קולינס גרהם ברודבנט
 חברת הפקה:  Blueprint Television
 צלמים:  דני כהן 
 מוזיקה:  מוראי גולד 
 אורך פרק:  56 דקות
 שידור
 רשת שידור:  BBC One 
 תקופת שידור מקורית:  20 במאי 2018 – 3 ביוני 2018
 קישורים חיצוניים
 אתר רשמי
 דף התוכנית ב-IMDb
 
שערורייה אנגלית למדי (באנגלית: A Very English Scandal) היא מיני-סדרה בריטית בת שלושה פרקים המבוססת על הספר באותו שם מאת ג'ון פרסטון. הסדרה שודרה לראשונה בערוץ BBC One ב-20 במאי 2018.
תקציר עלילה

הסדרה מתארת את פרשיית ג'רמי ת'ורפ שהתרחשה בבריטניה בשנות השבעים של המאה העשרים. חבר הפרלמנט ג'רמי ת'ורפ נשפט וזוכה מאשמת קשירת קשר לרצח מאהבו לשעבר נורמן ג'וזיף.
צוות השחקנים

יו גרנט – ג'רמי ת'ורפ
בן וישו – נורמן ג'וזיף
מוניקה דולן – מריון ת'ורפ
אליס אור-יואינג – קרוליין אולפס
אלכס ג'נינגס – פיטר בסל
ג'ונתן הייד – דייוויד נאפלי
איב מיילס – גוון פארי-ג'ונס
דייוויד באמבר – ארתור גור, רוזן אראן השמיני
ג'ייסון ווטקינס – אמלין הוסון
נעמי בטריק – דיאנה סטיינטון
בלייק האריסון – אנדרו ניוטון
מישל פוקס – לין
אדריאן סקרבורו – ג'ורג' קרמן
פטרישה הודג' – אורסולה ת'ורפ
מישל דוטריס – עדנה פריינדשיפ
מייקל קולקין – רג'י מאודלינג
סוזן וולדרידג' – פיונה גור, רוזנת אראן
אנתוני או'דונל – ליאו אבס (Abse)
הפקה

את הסדרה כתב ראסל טי דייוויס וביים סטיבן פרירס. השחקן יו גרנט מככב בתפקיד ת'ורפ ובן וישו מגלם את סקוט. הפקת הדרמה הטלוויזיונית של ה-BBC פורסמה לראשונה ב-4 במאי 2017.
המיני-סדרה כוללת שלושה פרקים בני 56 דקות.
הערות שוליים

↑  Mitchell, Robert (22 במאי 2017). "Hugh Grant Returns to British TV for First Time in Nearly 25 Years". Variety. {{cite web}}:  (עזרה)
↑  Tartaglione, Nancy (21 במאי 2017). "Hugh Grant To Star In Stephen Frears' 'A Very English Scandal' For BBC One". Deadline.com. {{cite web}}:  (עזרה)
תותח עץ

תותח עץ הוא תותח שקנהו עשוי מעץ במקום ממתכת כמקובל. לרוב התותח חוזק באמצעות חבלים או רצועות מתכת, כדי שלא יתפרק במהלך הפיצוץ.
תותחי העץ נוצרו לרוב בגין חיסרון במתכות, או חוסר יכולת לעבד את המתכת ולעצבה לצורת התותח הנדרשת. במקום זאת, השתמשו יצרני התותח בצורת העץ הצינורית ממילא, כדי להופכו לקנה תותח. בגלל חולשת החומר, שימשו תותחי העץ בכל פעם רק למספר יריות מועט, ופעמים אף באופן חד-פעמי. התחמושת עבור תותח עץ יכולה להיות מגוונת, הן מחתיכות עץ, קרמיקה או אף מתכת.
תותחי עץ שימשו במספר קרבות: אורנגזב, קיסר האימפריה המוגולית, השתמש מספר פעמים בקרבות ברמת דקאן בתותחי עץ, בגלל חסרון מתכת והיכולת לעבדה לתותחים.
תותח דובדבן

במהלך מרד אפריל השתמשו המורדים הבולגרים נגד הצבא העות'מאני בתותח דובדבן שהיה עשוי מעץ דובדבן. התותח הפך לאחד מסמלי המרד.
במהלך הקרבות בווייטנאם נגד הכיבוש הצרפתי, השתמשו הלוחמים הווייטנאמים בתותחי עץ, בגלל חוסר יכולתם לעבד את המתכת לצורת התותח הנדרשת. גם במלחמת בושין היה שימוש מועט בתותחי עץ, מצד כוחות הקואליציה הצפונית.
תותח עץ למטרות הטעיה

פעמים שימש תותח עץ, לא כדי לירות בו בפועל במהלך הקרב, אלא כדי ליצור מצג שוא כביכול ברשות הכוחות הלוחמים תותחים. במקרים כאלו, השתדלו ליצור רושם שהתותח עשוי ממתכת ולא מעץ, כדי לחזק את הרושם שהתותח אכן פעיל.
מקרים שכאלו קרו בין השאר במהלך מלחמת האזרחים האמריקנית, אז כונו תותחים אלו בשם "תותח קווייקרי", על שם התנועה הדתית אגודת הידידים, הידועה גם בכינוי "קווייקרים", הדוגלים באי-אלימות.
תותחי עץ ששימשו במהלך מלחמת בושין - מוזיאון העיר סנדאי
תסמונת פארי-רומברג

| --- | --- |

 תחום:  נוירולוגיה 
 קישורים ומאגרי מידע
 MeSH:  D005150
 סיווגים
 ICD-10:  G51.8 
 
תסמונת פארי-רומברג (אנגלית: Parry-Romberg syndrome) היא תסמונת הקרויה על שמו של המדען היהודי שגילה אותה, מוריץ היינריך רומברג (1795–1873) (שהמציא את מבחן רומברג) והמדען הבריטי כיילב היליר פארי (1755–1822). מדובר בהפרעה נוירולוגית נדירה המאופיינת באטרופיה (דלדול/ ניוון) של מחצית הפנים, ובדרך כלל גורמת לאסימטריה בולטת בפנים בנוסף למה שנקרא COUP DE SABRE (חתך מחרב) והרס של רקמות כמו סחוס, עצם, עור, שריר, שומן בצד אחד של הפנים, לרוב שמאל. התסמונת נפוצה יותר בנשים. עדיין לא ידוע מדוע מתחילה התסמונת, כיצד תסתיים ומתי, אך בכל המקרים קיימת עצירה בשלב מסוים או לכל הפחות הפוגה. הטיפול המוצע לסובלים מהתסמונת הוא טיפול קוסמטי של מילוי או שחזור לתיקון הנזקים שיצרה האטרופיה.
תומאס דאנקן (צייר)

| --- | --- |

 לידה:  4 במאי 1807 Kinclaven Castle, הממלכה המאוחדת 
 פטירה:  25 במאי 1845 (בגיל 38) אדינבורו, הממלכה המאוחדת של בריטניה הגדולה ואירלנד 
 מקום לימודים:  קולג' אדינבורו לאמנות  Perth Academy 
 
תומאס דאנקן (באנגלית: Thomas Duncan‏; 4 במאי 1807 – 25 באפריל 1845) היה צייר דיוקנאות וצייר היסטורי סקוטי.